Public procurement notice: Contract Notice
Published: 2025-11-14
Buyer: ДЪРЖАВЕН ФОНД "ЗЕМЕДЕЛИЕ"
Country: BG
Region: BG411
Contract type: Supplies
Procedure: Open procedure
CPV classification: 32410000 | 72267000: Software maintenance and repair services
Estimated value: 1250000 BGN
Submission deadline: 2025-12-15
Award criteria: price

Technical requirements: Кандидатът или участникът е осъден с влязла в сила присъда за престъпление по чл. 321 или чл. 321а от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП).
Кандидатът или участникът е осъден с влязла в сила присъда за престъпление по чл. 301-307 от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП).
Кандидатът или участникът е осъден с влязла в сила присъда за престъпление по чл. 209-213 от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП).
Кандидатът или участникът е осъден с влязла в сила присъда за престъпление по чл. 108а от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП).
Кандидатът или участникът е осъден с влязла в сила присъда за престъпление по чл. 253-260 от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП).

Eligibility requirements: 1. Участниците трябва да имат реализиран минимален общ оборот изчислен на база на годишните обороти за последните 3 (три) приключили финансови години, в зависимост от датата, на която участникът е създаден или е започнал дейността си. 
Пояснение: Съгласно § 2, т. 66 от ДР на ЗОП “годишен общ оборот“ е сумата от нетните приходи от продажби. 
Съответствието с изискването се декларира, в Част IV: „Критерии за подбор“, раздел Б: „Икономическо и финансово състояние“, в поле: „Общ годишен оборот“ на ЕЕДОП, като се посочва сумата на общия годишен оборот, начална и крайна дата, за последните 3 (три) приключили финансови години, в зависимост от датата, на която участникът е създаден или е започнал дейността си.

1.1. Изисквания за минимално ниво:
Участниците трябва да имат реализиран общ оборот в размер на 1 000 000, (един милиона) лева без ДДС за последните 3 (три) приключили финансови години, в зависимост от датата, на която участникът е създаден или е започнал дейността си.
2. Участникът следва да е изпълнил през последните 3 (три) години, считано от датата на подаване на офертата, дейности с предмет, идентичен или сходен с този на обществената поръчка. 
* Под „изпълнени дейности“ да се разбират такива, които са приключили в рамките на 3-годишния период от датата на подаване на офертата, независимо от датата на възлагането им и резултатът е надлежно приет от крайния потребител дори и по все още действащ договор. 
* Под „дейности с предмет и обем сходен с тези на поръчката“ следва да се разбират дейности свързани с доставка, монтаж и гаранционна поддръжка на активни мрежови устройства (минимум 10 броя) за изграждане на LAN мрежи. 
Съответствието с изискването се декларира в Част IV: „Критерии за подбор“, раздел В: „Технически и професионални способности“ на ЕЕДОП, като се посочва следната информация: описание на всяка извършена дейност, брой на активните мрежови устройства, стойност, начална и крайна дата, получател.

2.1. Изисквания за минимално ниво:
Участникът следва да е изпълнил успешно през последните 3 (три) години, считано от датата на подаване на офертата, минимум 1 (една) дейност, която е идентична или сходна с предмета и обема на обществената поръчка.

2.2. Документите, удостоверяващи съответствието с критериите за технически и професионални способности на участниците, включително за подизпълнителите, ако има такива, се представят при сключване на договора за възлагане на обществената поръчка, съгласно чл. 112, ал. 1, т. 2 от ЗОП, и са:
Списък на дейностите, които са идентични или сходни с предмета и обема на обществената поръчка, изпълнени през последните три години, считано от датата на подаване на офертата с посочване на описание на всяка извършена дейност, брой на активните мрежови устройства, стойност, начална и крайна дата и получателите, заедно с доказателства за извършените дейности.
3. Участникът следва да притежава внедрена система за управление на качеството по стандарта EN ISO 9001:2015 или еквивалент, с обхват, включващ изграждане и поддръжка на мрежи и/или информационни системи.
Съответствието с изискването се декларира в Част IV: „Критерии за подбор“, раздел Г: „Схеми за осигуряване на качеството и стандарти за екологично управление“ на ЕЕДОП, като се посочва информация за - уеб адрес (линк) - когато е приложимо, орган или служба, издаващи документа, точно позоваване на документа (номер, обхват, срок на валидност).

3.1. Изисквания за минимално ниво:
Участникът следва да прилага система за управление на качеството по стандарт EN ISO 9001:2015 или еквивалент, с обхват включващ изграждане и поддръжка на мрежи и/или информационни системи.

3.2. Документите, удостоверяващи съответствието с критериите за технически и професионални способности на участниците, включително за подизпълнителите, ако има такива, се представят при сключване на договора за възлагане на обществената поръчка, съгласно чл. 112, ал. 1, т. 2 от ЗОП, и са:
Заверено копие от валиден сертификат по EN ISO 9001:2015 на участника или еквивалент, издаден от акредитирани лица с обхват, включващ изграждане и поддръжка на мрежи и/или информационни системи.
Сертификатът трябва да е издаден от независими лица, които са акредитирани по съответната серия европейски стандарти от Изпълнителна агенция „Българска служба за акредитация“ или от друг национален орган по акредитация , който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието.
Възложителят ще приеме еквивалентни сертификати, издадени от органи, установени в други държави-членки, както и други доказателства за еквивалентни мерки за осигуряване на качеството на основание чл. 64, ал. 6 и 7 от ЗОП.
Ако участникът представя еквивалентни сертификати или друг документ, той представя и съответните доказателства за наличието на еквивалентност.
4. Участникът следва да разполага с екип с определена професионална компетентност за изпълнение на обществената поръчка. 
Съответствието с изискването се декларира в Част IV: „Критерии за подбор", раздел В: „Технически и професионални способности“ на ЕЕДОП, като за всяко лице се посочва следната информация: имена, позиция, която ще заема лицето при изпълнение на поръчката, описание на изпълнените дейности/проекти, притежавани сертификати, с посочване на №, обхват, дата, издател и срок на валидност (когато е приложимо).

4.1. Изисквания за минимално ниво:
Участникът следва да разполага с екип с определена професионална компетентност за изпълнението на поръчката. Екипът трябва да включва най-малко следните специалисти:
4.1.1. Ръководител проект - притежаващ: 
- Участие в реализацията на най-малко 3 (три) в последните 3 години успешно завършени и приети дейности/проекта в областта на информационните и комуникационните технологии. 
4.1.2. Експерт 1  - притежаващ: 
- Участие в най-малко 2 (две) успешно завършени и приети дейности свързани с дизайн, инсталация и внедряване на LAN  и DATAcenter мрежи.
- Сертификати за експертиза по дизайн, инсталация и внедряване на LAN и DATAcenter мрежи от производителите на предлаганите мрежови устройства в техническото предложение.
4.1.3. Експерт 2  - притежаващ: 
- Участие в най-малко 1 (една) успешно завършена и приета дейност свързана с дизайн, инсталация и внедряване на LAN  и DATAcenter мрежи.
- Сертификати за експертиза по дизайн, инсталация и внедряване на LAN и DATAcenter от производителите на предлаганите мрежови устройства в техническото предложение.
4.1.4. Експерт 3  - притежаващ: 
- Участие в най-малко 2 (две) успешно завършени и приети дейности свързани с поддръжка на локална компютърна мрежа.
- Сертификат за администриране и поддръжка на решения за локална компютърна мрежа от производителя на съществуващото оборудване - Cisco.
Изискването може да се покрие и от 3-ма експерти, в случай че един от тях покрива едновременно две от поставените условия.

4.2. Документите, удостоверяващи съответствието с критериите за технически и професионални способности на участниците, включително за подизпълнителите, ако има такива, се представят при сключване на договора за възлагане на обществената поръчка, съгласно чл. 112, ал. 1, т. 2 от ЗОП, и са:
Списък на персонала, който ще отговаря за изпълнението на поръчката, съдържащ: имена, позиция, която ще заема лицето при изпълнение на поръчката, описание на изпълнените дейности/проекти, притежавани сертификати, с посочване на №, обхват, дата, издател и срок на валидност (когато е приложимо). Към списъка се прилагат заверени копия на съответните документи доказващи професионалната компетентност на лицата.

*При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.
*При участие на подизпълнители, същите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.
*Ако участникът се позовава на капацитета на трети лица, същите следва да отговарят на съответните критерии за подбор, за доказването на които участникът се позовава на техния капацитет, и за тях да не са налице основания за отстраняване от процедурата. Позоваване на капацитета на трети лица не е приложимо по отношение на поставения критерий за подбор по т. 3.2. предвид това, че притежаването на сертификат не е прехвърляемо по своята същност и ресурсът не може да е на разположение на участника (чл. 65, ал. 3 вр. ал. 1 ЗОП).
Класирането на участниците се извършва във възходящ ред, като на първо място се класира офертата с най-ниска предложена обща цена без ДДС, на второ място се класира офертата със следваща по размер (по-висока) обща цена без ДДС и т.н.
Съгласно чл. 58, ал. 3 от ППЗОП, при еднаква предложена обща цена от двама или повече участници, класирането се извършва чрез жребий. Когато жребият се извършва извън платформата, при неговото провеждане могат да присъстват представители на участниците.
Съгласно чл. 197, ал. 1, т. 1 от ЗОП, решението за откриване на процедурата подлежи на обжалване в 10-дневен срок от изтичане на срока по чл. 100, ал. 3 от ЗОП.
В системата
Обществената поръчка е разделена на 2 (две) обособени позиции.
1. С настоящата процедура ще се възлага обществената поръчка само по Обособена позиция № 1: „Обновяване и поддръжка на активни мрежови устройства“.
Предметът на обществената поръчка включва следните основни дейности:
    1.1. Поддръжка на съществуващо мрежово оборудване, софтуер и компоненти.
    1.2. Доставка и конфигурация на мрежово оборудване за обновяване на съществуващата LAN мрежа.
    1.3. Доставка и конфигурация на мрежово оборудване за обновяване на съществуващата Datacenter LAN мрежа.
    1. 4. Услуги по внедряване и интеграция на мрежовото оборудване.
    1.5. Гаранционна поддръжка на доставения хардуер и инсталирания софтуер за 36 (тридесет и шест) месеца.
    1.6. Обучение на служителите на ДФ “Земеделие“ за администриране и обслужване на доставеното оборудване и софтуер.
2. Обособена позиция № 2 - „Следгаранционна поддръжка на F5 Access Policy Manager за инфраструктурата на ДФ „Земеделие“
Предметът на поръчката по Обособена позиция № 2, включва услуги по следгаранционна поддръжка на F5 Access Policy Manager за нуждите на инфраструктурата на ДФ „Земеделие“.

3. Съгласно чл. 21, ал. 6 от ЗОП, Възложителят има право да възлага обособени позиции по реда, валиден за индивидуалната прогнозна стойност на всяка от тях, при условие че стойността на съответната обособена позиция не надхвърля 156 464.00 лв. за доставки и услуги и общата прогнозна стойност на обособените позиции, възложени по този начин, не надхвърля 20 на сто от общата прогнозна стойност на поръчката. В тези случаи независимо от остатъчната стойност на поръчката тя се възлага по реда, приложим към общата стойност на цялата поръчка.
Прогнозната стойност на Обособена позиция № 2 е в размер на 49 490,00 (четиридесет и девет хиляди четиристотин и деветдесет) лева без ДДС и попада в приложното поле на чл. 20, ал. 4, т. 3 от ЗОП и представлява 3,81 % от общата прогнозна стойност на поръчката, съответно не надвишава 20 % от същата.
С оглед изложеното и на основание чл. 21, ал. 6 от ЗОП, Обособена позиция № 2 се възлага по реда на чл. 20, ал. 4, т. 3 от ЗОП – чрез директно възлагане.
В изпълнение на чл. 21, ал. 6 от ЗОП, остатъчната стойност в размер на 1 250 000,00 (един милион двеста и петдесет хиляди) лева без ДДС, явяваща се прогнозна стойност за настоящата процедура (по Обособена позиция № 1), се възлага с настоящата обществена поръчка чрез провеждане на открита процедура по чл. 18, ал. 1, т. 1 от ЗОП.
Доставката, инсталациите и пускането в действие на новодоставеното оборудване ще се извърши в сградата на Държавен фонд „Земеделие” в гр. София.
Услугите по поддръжка ще се извършват в градите на Държавен фонд „Земеделие“ в град София и град Пловдив (BGNUTS421).